b'\n_START_ARTICLE_\nVirtsarakontulehdus\n_START_PARAGRAPH_\nVirtsarakontulehdus eli kystiitti on yleinen infektiotauti, joka paikantuu virtsarakkoon._NEWLINE_Virtsatieinfektiot jaetaan pyelonefriittiin ja kystiittiin. Kystiitti tarkoittaa virtsarakon tai virtsaputken infektiota. Se on yleisempi naisilla kuin miehill\xc3\xa4. Kystiitti hoidetaan antibiooteilla, eik\xc3\xa4 se yleens\xc3\xa4 vaadi sen laajempia tutkimuksia. Kystiitin tavallisimpia oireita ovat tihentynyt virtsaamisen tarve, kipu virtsatessa, kuume ja huonovointisuus. Samanlaisia oireita voi aiheuttaa eturauhasen tulehdus. _NEWLINE_Naisilla kystiitti on paljon yleisempi kuin miehill\xc3\xa4. T\xc3\xa4m\xc3\xa4 johtuu siit\xc3\xa4, ett\xc3\xa4 naisen virtsaputki (n. 3\xe2\x80\x935 cm) on paljon lyhyempi kuin miehen (n. 20\xe2\x80\x9325 cm). Bakteerit p\xc3\xa4\xc3\xa4sev\xc3\xa4t helposti kulkeutumaan virtsateihin. Tavallisin taudinaiheuttaja on Escherichia coli -bakteeri. Sairaus on kivulias mutta paranee l\xc3\xa4\xc3\xa4kityksell\xc3\xa4 yleens\xc3\xa4 ilman lis\xc3\xa4tauteja. Mahdollista on kuitenkin sen levi\xc3\xa4minen yl\xc3\xb6s virtsanjohtimiin ja munuaisiin. Munuaistason (virtsajohtimien, munuaisaltaan tai munuaisten) virtsatieinfektiota kutsutaan pyelonefriitiksi. Itse munuaiskudoksen tulehdusta kutsutaan nimell\xc3\xa4 glomerulonefriitti._NEWLINE_Kolmasosa naisista sairastaa virtsarakontulehduksen jossakin el\xc3\xa4m\xc3\xa4ns\xc3\xa4 vaiheessa. Tautia esiintyy tavallisimmin 25\xe2\x80\x9354-vuotiailla, vaikkakin sairautta esiintyy my\xc3\xb6s lapsilla ja ik\xc3\xa4\xc3\xa4ntyneill\xc3\xa4. Sairautta tavataan my\xc3\xb6s miehill\xc3\xa4, tosin harvinaisempana. Vanhuksilla virtsarakontulehdus on yleinen sekavuuden aiheuttaja.'